La Delegació de Cultura presenta la programació d'hivern
17 de desembre 2020

![](/media/mxvcdup1/78-asun-moll-programacion-cultural-invierno.png)  
  

La Delegació de Cultura de l'Ajuntament de Sagunt ha presentat hui la programació d'hivern. El mes vinent de gener donarà principi l'agenda cultural entre la qual destaca el XXVIII Festival de Nadal i el Cicle de música sacra ‘Sagunt in excelsis’.

La regidora de Cultura, Asun Moll, ha assegurat que des del departament «**no parem. Enguany ha sigut nefast per a la cultura, l'oci i les festes, però hem sigut valentes i hem continuat programant adaptant-nos a les normes sanitàries**». Moll ha destacat este «**gran treball en unes circumstàncies molt complicades**».

La programació començarà amb el XXVIII Festival de Nadal i segons la regidora, en comparació amb el del 2020 «h**em passat de 2 espectacles a 6, tots gratuïts i a les 18 hores**». Moll ha destacat alguns dels que tindran lloc, com el circ _Emportats_ «**que és Premi a millor espectacle de circ per les Arts Escèniques de l’IVC**», _El misteriós cas de Houidini i l’habitació tancada_, «**com a Millor espectacle de màgia**» i l'espectacle de marionetes _Nube, nube_ «**premiat com a Millor espectacle infantil**».

Quant a la programació musical, la regidora ha destacat que es tracta de «**7 espectacles més la 17a edició del cicle Sagunt in excelsis**», que enguany «**l'obrim amb un concert al Port de Sagunt de música góspel**». També comptarà amb un concert del Cicle Pianobegonya, música i dansa a càrrec del grup local AESCENA, música en valencià, sarsuela i flamenc i un espectacle de música i humor a càrrec del polifacètic Pablo Carbonell.

La programació teatral comptarà amb 9 espectacles «**a preus populars, entre 6 i 9 euros, o gratuïts**». Quant a l'horari, Moll ha assenyalat que els divendres s'ha avançat una hora, «**seran a les 20.30 hores, per la nova normativa**». Els espectacles són de companyies locals com Hongaresa i La niña de cristal; autonòmiques com a Saga produccions, Tramant Teatre, Olympia o Alarcón & Cornellés i nacionals com Rafael Álvarez _El brujo_, a més de l'obra de l’IVC, _Tórtola_.

Les exposicions es podran gaudir «**tres de les quals a Sagunt i altres tres al Port de Sagunt**», ha afirmat la regidora. Seran a càrrec d’Arsenautas en les urbex, Carmen Salinas, Grupo Fotográfico Arse, Benjamín Pons, Irene Fabra i José María Abril.

Quant a la programació de cinema, seran 6 projeccions en el Centre Cultural Mario Monreal del Cicle de Cinema Contemporani Europeu. Moll ha assenyalat que l'oferta al Port de Sagunt l'oferirà l'Associació Nautilus una vegada a la setmana a la Casa Municipal de Cultura i ha convidat la ciutadania «**que participe i es pose en contacte amb ells que us acolliran amb gust**».

Finalment, Moll ha assenyalat que els espectacles «**tenen representació tant en el Mario Monreal, a la Casa de Cultura, en el Teatre de Begonya com a l'Auditori Joaquín Rodrigo**», i que Sagunt «**és una ciutat referent de programació cultural durant la situació que estem travessant**». A més, la regidora ha desitjat unes bones festes a tota la ciutadania «**per a afrontar el 2021 amb alegria i esperança**».​

  

![](/media/ktca2efh/78-agenda-hivern-21_cuerpo.jpg)  
![](/media/p2thjjba/78-agenda-hivern-21_cuerpo2.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-presenta-la-programacio-d-hivern/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-presenta-la-programacio-d-hivern/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-presenta-la-programacio-d-hivern/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-presenta-la-programacio-d-hivern/)